תקנות מס הכנסה (שיעור פחת לדירה מושכרת למגורים)

{{ח:התחלה}}
{{ח:כותרת|תקנות מס הכנסה (שיעור פחת לדירה מושכרת למגורים), התשמ״ט–1989}}

{{ח:פתיח-התחלה}}
{{ח:תיבה|ק״ת תשמ״ט, 1389|תקנות מס הכנסה (שיעור פחת לדירה מושכרת למגורים)|https://olaw.org.il/takanot/takanot-5217.pdf}}; {{ח:תיבה|תש״ן, 260|תיקון|https://olaw.org.il/takanot/takanot-5241.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|פקודת מס הכנסה#סעיף 21|סעיפים 21(ד)}}, {{ח:חיצוני|פקודת מס הכנסה#סעיף 98|98}} {{ח:חיצוני|פקודת מס הכנסה#סעיף 243|ו־243}} {{ח:חיצוני|פקודת מס הכנסה|לפקודת מס הכנסה}}, ובאישור ועדת הכספים של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”מס רכוש“ – מס רכוש המשתלם על פי {{ח:חיצוני|חוק מס רכוש וקרן פיצויים|חוק מס רכוש וקרן פיצויים, התשכ״א–1961}};
{{ח:ת|סוג=הגדרה}} ”חוק מס שבח“ – {{ח:חיצוני|חוק מס שבח מקרקעין|חוק מס שבח מקרקעין, התשכ״ג–1963}};
{{ח:ת|סוג=הגדרה}} ”בעל דירה“ – לרבות מי שחכר אותה לתקופה של 49 שנים או יותר.

{{ח:סעיף|2|פחת מיוחד בשל דירה המושכרת למגורים|תיקון: תש״ן}}
{{ח:תת|(א)}} בעל דירה שהיתה מושכרת למגורים במשך כל שנת המס, יהיה זכאי לנכות מהכנסתו באותה שנה מהשכרת הדירה, 2% משווי הדירה כשהוא מתואם כאמור {{ח:פנימי|סעיף 4|בתקנה 4}}.
{{ח:תת|(ב)}} היתה הדירה מושכרת למגורים לתקופה קצרה מ־12 חדשים בשנת המס, יהיה בעלה זכאי לחלק יחסי מהפחת הקבוע בתקנת משנה (א), כיחס מספר החדשים השלמים שבהם היתה הדירה מושכרת ל־12.
{{ח:תת|(ג)}} בחר הנישום בפחת הקבוע בתקנת משנה (א) או (ב), לא יהא זכאי לכל פחת אחר, לתוספת פחת לניכוי ולהפחתה, המגיעים לו על פי כל דין בשל הדירה האמורה, לרבות ניכוי סכומים ששילם לפינוי של דייר מוגן.

{{ח:סעיף|3|שווי הדירה}}
{{ח:ת}} שווי הדירה לענין {{ח:פנימי|סעיף 2|תקנה 2}} יהיה כלהלן:
{{ח:תת|(1)}} נרכשה הדירה בידי בעלה לפני שנת המס 1980, ונקבע לדירה שווי לענין תשלום מס רכוש לשנת המס 1980 – השווי שנקבע כאמור; נקבע שוויה בעת שהושכרה בשכירות מוגנת ולאחר מכן נתפנתה מדייר מוגן יהא שוויה פי שלושה מהשווי שנקבע כאמור;
{{ח:תת|(2)}} אם נקבע לדירה שווי ליום רכישתה בידי בעלה לענין תשלום מס רכישה לפי {{ח:חיצוני|חוק מס שבח מקרקעין|חוק מס שבח}}, ולא חל לגביה האמור בפסקה (1) – השווי שנקבע כאמור;
{{ח:תת|(3)}} אם לא חל לגבי הדירה האמור בפסקאות (1) ו־(2) והדירה נבנתה בידי בעלה – סכום ההוצאות לרכישת הקרקע ולהקמת הבנין;
{{ח:תת|(4)}} בדירה אחרת – הסכום שבו נרכשה הדירה;
{{ח:תת|(5)}} בדירה שנתקבלה במתנה או בירושה ולא חל לגביה האמור בפסקה (1), יחולו לגביה הוראות פסקאות (2) עד (4) כפי שהיו חלות לגבי הבעל האחרון של הדירה שלא קיבלה במתנה או בירושה.

{{ח:סעיף|4|תיאום שווי הדירה}}
{{ח:ת}} שווי הדירה יתואם לפי שיעור עליית המדד מהמועדים המפורטים להלן, לפי הענין, ועד תחילת שנת המס שלגביה מחושב הפחת, בתוספת מחצית שיעור עליית המדד בשנת המס האמורה:
{{ח:תת|(1)}} בדירה כאמור {{ח:פנימי|סעיף 3|בתקנה 3(1)}} – מ־16 באוקטובר 1979;
{{ח:תת|(2)}} בדירה כאמור {{ח:פנימי|סעיף 3|בתקנה 3(2)}} – מיום הרכישה של הדירה, כפי שנקבע לענין {{ח:חיצוני|חוק מס שבח מקרקעין|חוק מס שבח}};
{{ח:תת|(3)}} בדירה כאמור {{ח:פנימי|סעיף 3|בתקנה 3(3)}} – מהיום שבו חוברה הדירה לרשת החשמל או מיום סיום הבניה, לפי המאוחר;
{{ח:תת|(4)}} בדירה כאמור {{ח:פנימי|סעיף 3|בתקנה 3(4)}} – מתום שנת המס שבה נרכשה הדירה.

{{ח:סעיף|6|תחולה|תיקון: תש״ן}}
{{ח:ת}} תחולתן של תקנות אלה החל בשנת המס 1989.

{{ח:חתימות|י״ט באב התשמ״ט (20 באוגוסט 1989)}}
* '''שמעון פרס'''
שר האוצר
{{ח:סוגר}}
{{ח:סוף}}
[[קטגוריה:בוט חוקים]]